ኢትዮጵያ፣ ሱዳንና ግብፅ በህዳሴው ግድብ ዙሪያ በካርቱም እየተወያዩ ነው
 በታላቁ የኢትዮጵያ ህዳሴ ግድብ ዙሪያ በኢትዮጵያ፣ ሱዳንና ግብፅ መካከል በሚኒስትሮች ደረጃ የሚደረገው ውይይት በካርቱም መካሄድ ጀመረ።ሃገራቱ  በካርቱም የሚወያዩት የታላቁን የህዳሴ ግድብ መሰረት በማድረግ በአባይ ውሃ አጠቃቀም ላይ  ነው።የመጀመሪያ ዙር ውይይት በሶስቱ ሃገራት የውሃ፣ ኢነርጂና መስኖ ሚኒስትሮች ጥቅምት ወር ላይ የተደረገ ሲሆን፥ ትናንት የተጀመረውም ሁለተኛው ዙር ከዚህ የቀጠለ ነው።ውይይቱ በዋናነት አለም ዓቀፉ የባለሙያዎች ቡድን ግድቡን አስመልክቶ ባወጣው ሪፖርት ላይ በቀጣይ ሊታዩ ይገባል ያላቸውን ነጥቦች የሚመለከት የጋራ ኮሚቴ ማቋቋም በሚቻልበት ሁኔታ ላይ ያተኩራል ተብሏል።በመጀመሪያው ዙር ውይይት ሶስቱ ሃገራት የተካተቱበት አለም ዓቀፍ የአጥኝዎች ቡድን ባቀረበው ሪፖርት ላይ ግብፅ  ባቀረበችው ሃሳብ ሳይስማሙ መለያየታቸው ይታወሳል።ከትናንቱ ስብሰባ አስቀድሞ የሱዳኑ ፕሬዝዳንት ኦማር ሐሰን አልበሽር ለታላቁ የኢትዮጵያ ህዳሴ ግድብ መንግስታቸው ያለውን ድጋፍ አጠናክሮ እንደሚቀጥል ተናግረው ነበር። (ኤፍ.ቢ.ሲ)